مديحة الصفتي: هو يعني بيعتب عليا أن أنا قلت فيه سياحة أنا مش تخصصي السياحة أنا بعقب على الموضوع كمواطنة مصرية وأن عارفة أنه فيه تشجيع للسياحة الداخلية وخاصة في الإجازات بالنسبة للتلاميذ والطلبة عشان يتعرفوا على بلادهم، لكن أنا ده مش تخصصي يعني ما ليش في مجال السياحة ولا أعمل في مجال السياحة عشان أقدر أتكلم على التفاصيل بالنسبة لسياحة الأطفال برضه أنا ما عنديش علم بسياحة الأطفال لكن هناك المناطق اللي ممكن الأطفال يروحوها يعني ممكن يبقى لما ينزلوا مصر يروحوا يتفرجوا ويتعرفوا على بلدهم، يعني المتاحف المناطق الأثرية ممكن قوي المجال مفتوح ما عنديش برضه (Site) ولا موقع في الإنترنت لأن أنا مش مجال السياحة بس أكيد هذا الموقع موجود يعني المتخصصين يقدروا يطلعوه الموقع فين وكده أنه يقدر يقول له هو بيسأل على القرى السياحية في الغردقة وشرم الشيخ موجودة يعني القرى السياحية موجودة هناك وفيه في متناول الجميع ناس بتروح بس أنا معرفش التفاصيل بتاعتها لأن زي ما بقول ده مش مجالي.